**PERIODEPLAN FOR GREVLING**

**UKE 44 og 45 TLF NR : 92281742**

|  |  |  |  |  |
| --- | --- | --- | --- | --- |
| Mandag | Tirdag | Onsdag | Torsdag | Fredag |
| Ute gym her i barnehagen | Førskoletrening  Rim tull og tøys  SMÅSTEG    Lage papir | Førskoletrening  Rim tull og tøys  SMÅSTEG  Lage papir | **TURDAG**  Vi drar til Ramsvik for å plukke søppel | Felles samling på Ekorn |
|  |  |  |  |  |
| Ute gym her i barnehagen | Førskoletrening  Skjulte gjenstander  SMÅSTEG  Bruke selvlaget papir | Førskoletrening  Steintroll  SMÅSTEG  Smake på mat | **TURDAG**  Vi går til Folkestadplassen | **Den nyskjerrige musa** |

**Hei alle sammen.** På turdagen til Preyserstranda var vi så heldige å få låne en ekte metalldetektor. Ikke nok med det, det ble også funnet en ekte gullpenge skatt nedgravd i sanda. Det til stor jubel hos barna for de lette og gravde en god stund før de fant den. Ellers på tur så samler vi på mange fine ting. Kongler, drivved, steiner, skjell og det barna måtte finne og ønsker å ta med seg. Vi samler opp til vi skal ha juleverksted her i barnehagen.

Forrige torsdag hadde barna med seg kosebamsene sine på tur i skogen. De ble passet godt på og bamsene ble tatt med inn i leken til barna. Når vi hadde kommet til gapahuken så hadde vi rollespill i skogen om Gullhår og de tre bjørnene. Martin var pappabjørn, Emilie var mammabjørn og Lilly var babybjørn. Dette syntes de var morsomt og de andre fulgte godt med på det som skjedde. Etterpå smakte det godt med grøt som var varmet opp i kjelen på bålet.

I førskoletrening har barna blitt kjent med Lykke og Wilmer som har superkraften å kunne glede andre. Vi har snakket om hva vi kan gjøre selv nettopp for at andre rundt oss skal ha det bra. Si hei, svare ja hvis noen spør om å leke, hjelpe til og passe de små, er noen av svarene som kommer. I boka Feiling tar de for seg at man er ulike og at man kan være gode på forskjellige ting. Lykke og Wilmer er på sirkus og da er det viktig å heie hverandre frem istedenfor å le av hverandre hvis man feiler. For hvis man øver seg så blir man bedre og det er fint å prøve nye ting man ikke har prøvd før. Etterpå hadde vi vår egen sirkustrening hvor vi så på hverandre, heiet på hverandre og så at vi var gode på nettopp ulike ting. Som f eks, gå på linja, stupe kråke, stå på hodet, og gå i bro for å nevne noe. Neste uke vil førskolebarna leke seg med ord. Vi skal blant annet finne rimeord, lage tulleord og sette ord sammen.

|  |
| --- |
| **Rammeplanen sier***: Barnehagen skal bidra til at barn leker med språk,symboler og tekst og stimulere til språklig nyskjerrighet, bevissthet og utvikling.* |

Når vi har hatt gym så har vi trukket ulike aktiviteter som står på kort og prøvd ut disse. Flere av lekene er nye for oss voksne også, men vi synes det er gøy å utforske disse sammen med barna. Vi har blant annet lekt *Keiserens barn*, *rødt lys*, *fisken i det røde hav* og *mamma mamma kan jeg gå*?

Å tegne med kull falt også i smak hos denne gjengen. De lagde mange fine kunstverk som vi nå har hengt opp på avdelingen vår.

Fremover vil barna bli kjent med fortellingene om musa som fikk en nøtt i hodet og den nyskjerrige musa i samlingsstund. Vi skal også lage vårt eget papir. Barna får da være med på hele prosessen, forberedelsen av å bløtlegge avispapir, lage pulp, blande sammen og trykke ut vann av den våte massen. Det blir spennende å se om vi klarer å lage papir med ulike mønstre og farger☺

|  |
| --- |
| **Rammeplanen sier:** *Gjennom arbeid med kunst,kultur og kreativitet skal barnehagen bidra til at barna bruker ulike teknikker,materialer, verktøy og teknologi til å uttrykke seg estetisk.* |

**Hilsen Gry, Sara,Esther og Christina**